《寄光化退居李晋卿》
宋代·梅尧臣

久无归田人，今喜子去禄。
移家汉水滨，日见汉水绿。
川鳞可为汉，山毛可为蔌。
竟岁厌往还，行堤乐风俗。
青巾艑上郎，漆鬓颜如玉。
倚樯临落照，独唱江南曲。
听若在江南，欢然自为足。
我心虽有羡，未遂平生欲。
更期毕婚嫁，方可事岩麓。
买山须买泉，种树须树竹。
泉以濯吾缨，竹以慕贤躅。
此志应不忘，他时同隐录。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。